text: Froilán impacta tornant a classe: ja no és així, canvi físic i d'estil – CATzona
  Froilán impacta tornant a classe: ja no és així, canvi físic i d'estil
  Sense comentaris a Froilán impacta tornant a classe: ja no és així, canvi físic i d'estil
  13 de setembre. La canalla torna a l'escola. Bé, també els que no són tan joves. Per exemple, els de 23 anys. Estem parlant d'estudiants universitaris com Felipe Juan Froilán de Marichalar y Borbón, que s'ha hagut de reincorporar a les aules del CIS – The College for International Studies, un centre elitista de pagament al barri de Salamanca de Madrid on el nebot de Felip VI intenta encarrilar la seva existència. O si més no, treure's un títol d'alguna cosa ('business', com si no) per tapar d'altres mancances i particularitats ben conegudes. Froilán ha tornat a classe a contracor i sense gaire esma, la veritat: la seva expressió facial no era la de l'home més feliç del món, ni molt menys. Tants mesos a Marbella passen factura, criatura. Tampoc podem dir que demostrés gaire bona actitud com a alumne amb el seu material escolar: només un ordinador portàtil i prou, sense deixar-se la pell. Una eina que et serveix per agafar apunts… o per jugar al Candy Crush, mirar el Tik Tok o el partit del Madrid. S'ha de dir, però, que ja és alguna cosa més que d'altres anys, quan només duia a sobre una carpeta esquifida.
  No ens enganyem: el jove té el futur resolt, i a la carpeta hi cap l'únic que li caldrà en la seva vida: la seva partida de naixement. Això li obrirà totes les portes. El cas és que Marichalar júnior era la viva imatge del desànim pujant l'escalinata de la seva "facultat". Ni tan sols la possibilitat de retrobar-se amb Mar Torres, exnòvia amb la que s'ha vist aquest estiu i amb la que se suposa que hauria tornat, ha despertat ni un bri d'emoció en la seva expressió. Tot el contrari: mala cara intentat evitar els paparazzis.
  Froilán torna a la universitat / GTRES
  "No sabes con quién estás hablando". Aquesta frase tan prepotent és la que el protagonista, juntament amb la seva germana Victoria Federica, li va etzibar als policies de Marbella després de ser multats per aparcar els seus vehicles a sobre d'un pas de vianants i d'una parada de taxis, respectivament. És el 'froistyle'. Però ves per on que l'expressió és la que molts tenim al cap mentre observem el reportatge gràfic del nét de Joan Carles (i beneficiari dels seus regals més "opacs"): aquest no és en Froilán, 'que me lo han cambiado'. I no, el canvi no ha estat a millor.
  La seva indumentària, amb una dessuadora extragran (amb la calor que fot encara aquests dies devia suar de valent), uns texans estripats molt estrets i molt curts, gorra de beisbol i vambes qualsevol cosa menys discretes, el convertien en un quadre. Bé, coses de casa, com demostren el pare, mare i germana. Però l'embolcall amaga alguna cosa més: Froilán està 'echando cuerpo', fruit de tant d'espeto, pescaíto frito i refrigeris estiuencs. Les fotos són inequívoques, i l'estilisme, més que dissimular-ho, multiplica aquesta percepció.
  Froilán i el seu 'look' d'estudiant / GTRES
  Froilán entrant a classe / Europa Press
  Potser la posada en escena era una estratègia per passar inadvertit en la seva tornada a classe. Malauradament per a ell, una vegada més ha fet figa. Se'l veu venir a quilòmetres, ves a saber per què.
  ← Aldi rescata una de les verdures més utilitzades en l'Edat Mitjana a Espanya → ERC respon a l'escepticisme de Junts i la CUP: "Les divisions debiliten"